CELEX: 62021CN0222
Language: da
Date: 2021-03-22 00:00:00
Title: Sag C-222/21: Anmodning om præjudiciel afgørelse indgivet af Obvodní soud pro Prahu 1 (Den Tjekkiske Republik) den 22. marts 2021 — České dráhy, a.s.

21.6.2021   
            
            
               DA
            
            
               Den Europæiske Unions Tidende
            
            
               C 242/12
            
         
      Anmodning om præjudiciel afgørelse indgivet af Obvodní soud pro Prahu 1 (Den Tjekkiske Republik) den 22. marts 2021 — České dráhy, a.s.
      (Sag C-222/21)
      (2021/C 242/15)
      Processprog: tjekkisk
      
         Den forelæggende ret
      
      Obvodní soud pro Prahu 1
      
         Parter i hovedsagen
      
      
         Sagsøger: České dráhy, a.s.
      
         Præjudicielle spørgsmål
      
      
                  1)
               
               
                  Opfylder en national lovgivning som den i femte del i zákon č. 99/1963 Sb., občanský soudní řád (lov nr. 99/1963, den civile retsplejelov, herefter »den civile retsplejelov«) kravene til domstolsprøvelse af afgørelser truffet af et tilsynsorgan i henhold til artikel 56, stk. 10, i Europa-Parlamentets og Rådets direktiv 2012/34/EU (1) af 21. november 2012 om oprettelse af et fælles europæisk jernbaneområde (herefter »direktiv 2012/34«)?
               
            
                  2)
               
               
                  Såfremt det første spørgsmål besvares bekræftende, er det da i overensstemmelse med artikel 56, stk. 6, i direktiv 2012/34, at tilsynsorganets afgørelser angående niveauet for infrastrukturafgifter erstattes med domme, som afsiges af de enkelte almindelige domstole efter sagernes realitetsbehandling i retssager med deltagelse af sagsøgere og infrastrukturforvaltere og uden deltagelse af tilsynsorganet?
               
            
                  3)
               
               
                  Såfremt det første spørgsmål besvares bekræftende, giver kravet om oprettelse af et enkelt nationalt tilsynsorgan for jernbanesektoren i artikel 55, stk. 1, i direktiv 2012/34, kravet om tilsynsorganets funktioner i henhold til artikel 56, stk. 2, 11 og 12 i direktiv 2012/34, og kravet om samarbejde mellem tilsynsorganerne i henhold til artikel 57, stk. 2, i direktiv 2012/34 mulighed for at erstatte tilsynsorganets afgørelser med domme afsagt af de enkelte almindelige domstole, som ikke er bundet af de faktiske omstændigheder, som tilsynsorganet har fastslået?
               
            
         (1)  EUT 2012, L 343, s. 32.